En 16-årig ung mand fra Irak og to 19-årige fra henholdsvis Afghanistan og Irak endte søndag eftermiddag i et voldsomt slagsmål, det oplyser Nordjyllands Politi. - De tre personer med forbindelse til Asylcenter Ranum kommer i slagsmål, hvor den ene hiver en kniv frem, siger Karsten Højrup, der er vagtchef hos Nordjyllands Politi. Den 16-årige fik knivsår på hænderne og blev kørt på skadestuen. - Alle tre blev anholdt, men vi har sidenhen løsladt den 16-årige. De to 19-årige sidder nu i Aalborg Arrest, oplyser Karsten Højrup. Nordjyllands Politi kender endnu ikke årsagen til slagsmålet i Ranum, men i løbet af mandag formiddag besluttes det, om de to skal fremstilles i grundlovsforhør.

Referat:
Tre unge med forbindelse til Asylcenter Ranum endte søndag eftermiddag i slagsmål på åben gade. En 16-årig endte på skadestuen.